Nå har Kylie Jenner endret kjæreste-tatoveringen
Kylie Jenner har tidligere valgt å tatovere inn en «T» i løkkeskrift på ankelen som har vært godt synlig på bilder av realitystjernen. «T»-en sto for Tyga, Kylie Jenners av-og-på-kjæreste gjennom tre år. Duoen skal ha møtt hverandre første gang da rapperen underholdt på søsteren Kendall Jenners 16-årsdag i 2011. Kylie skal ha fattet interesse for rapperen, og de skal ha flørtet på festen. Fikk kritikk: Jenner-søstre måtte trekke kolleksjon Siden den gang har forholdet gått opp og ned, og de to har gått fra hverandre for å så bli sammen igjen kort tid senere flere ganger. Nå virker det imidlertid som om forholdet er over for godt. Realitystjernen Jenner har nemlig endret på tatoveringen på ankelen og fått lagt til en «A» i løkkeskrift slik at det nå ser ut som om det står «LA». Jenner bor til daglig i englebyen Los Angeles, og liker tilsynelatende å vise frem den nye tatoveringen. Tyga: – Kylie-forholdet overskygget talentet mitt Ikke nok med at kjærestetatoveringen nå er historie. Tidligere i mai tok nemlig Jenner og det som skal være hennes nye flamme, Travis Scott, matchende tatoveringer på ankelen, skriver Daily Mail som først omtalte saken.
Realitystjernen (19) endret tatovering etter tre år langt av-og-på-forhold til rapperen Tyga (27).